钦定古今图书集成/历象汇编/乾象典/第045卷 > 天厨
## 钦定古今图书集成/历象汇编/乾象典/第045卷 > 天厨

按《星经》，天厨六星，在紫微东北维，近传舍北，百官厨。
今光禄厨象之。

按：《史记天官书》《汉书天文志》俱不载。

按《晋书天文志》：“紫微垣东北维外六星曰天厨，主盛
馔。”

按：《隋书天文志》同。

按《宋史天文志》：“天厨六星，在扶筐北，一曰在东北维
外，主盛馔，今光禄厨也。”

按《观象玩占》：“天厨六星，在紫微垣外，天子百官之厨
也，主御膳。”

按《历学会通》：“天厨，造馔百牢之所。”